open-index/open-wikipedia-markdown huggingface dataset:
ดูเดอะโมชัน

**ดูเดอะโมชัน** () เป็นซิงเกิลภาษาญี่ปุ่นลำดับที่ 15 ของโบอา เป็นซิงเกิลแรกของโบอาที่ขึ้นถึงอันดับที่ 1 ของออริกอนชาร์ต โดยซิงเกิลนี้วางขายเมื่อวันที่ 30 มีนาคม พ.ศ. 2548 ซึ่งซิงเกิลนี้ส่งผลให้โบอาเป็นนักร้องคนแรกที่ไม่ใช่คนญี่ปุ่นที่มีซิงเกิลขึ้นถึงอันดับที่ 1 ของออริกอนชาร์ต โดยเปิดตัวสัปดาห์แรกด้วยยอดขาย 66,749 แผ่น และมียอดขายรวม 169,542 แผ่น

เพลง DO THE MOTION เป็นเพลงแนวแจ๊สที่มีกลิ่นอายของความเป็นตะวันตกผสมอยู่ โดยเพลงนี้เป็นเพลงประกอบโฆษณาของเครื่องสำอางยี่ห้อโคเซ่ ส่วนเพลงหน้าบีอย่าง With U เป็นเพลงประกอบโฆษณาเครื่องดื่มชาลิปตัน และเพลงคิมิโนะโทนาริเดะเป็นเพลงระกอบโฆษณาโทรศัพท์มือถือของ au by KDDI

## รายชื่อเพลง
# Do the Motion
# With U
# คิมิ โนะ โทนาริ เดะ (キミのとなりで)
# Do the Motion (TV Mix)
# With U (TV Mix)
# คิมิ โนะ โทนาริ เดะ (キミのとなりで) (TV Mix)

## การแสดงสด

* 1 เมษายน พ.ศ. 2548 - 情報ツウ
* 1 เมษายน พ.ศ. 2548 - Music Fighter
* 7 เมษายน พ.ศ. 2548 - えき☆スタ発
* 8 เมษายน พ.ศ. 2548 - NHK Super Live Best Hit
* 8 เมษายน พ.ศ. 2548 - POP JAM
* 9 เมษายน พ.ศ. 2548 - CDTV
* 14 เมษายน พ.ศ. 2548 - Utaban
* 20 สิงหาคม พ.ศ. 2548 -【LIVE】 a-nation'05 【東京】(Tokyo)
* 27 สิงหาคม พ.ศ. 2548 -【LIVE】 a-nation'05 【神戸】(Kobe)
* 28 สิงหาคม พ.ศ. 2548 -【LIVE】 a-nation'05 【神戸】(Kobe)
* 30 พฤศจิกายน พ.ศ. 2548 - 130 Million Choose Best Artist

## ชาร์ต

## อ้างอิง

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของโบอา
หมวดหมู่:ซิงเกิลอันดับที่ 1 ออริกอนชาร์ต
พระที่นั่งคชกรรมประเวศ

thumb|250px|พระที่นั่งคชกรรมประเวศก่อนรื้อ
thumb|250px|ฐานพระที่นั่งและที่เกยช้างของพระที่นั่งคชกรรมประเวศบริเวณหน้าพระที่นั่งพุทธไธสวรรย์ในปัจจุบัน
**พระที่นั่งคชกรรมประเวศ** เป็นพระที่นั่งภายในพระบวรราชวัง สร้างขึ้นโดยพระราชดำริในพระบาทสมเด็จพระจอมเกล้าเจ้าอยู่หัวเพื่อเฉลิมพระเกียรติพระบาทสมเด็จพระปิ่นเกล้าเจ้าอยู่หัว ซึ่งมีพระเกียรติยศเสมอด้วยพระเจ้าแผ่นดิน พระที่นั่งแห่งนี้ถูกรื้อถอนเนื่องจากเกิดการผุผังตามกาลเวลา ปัจจุบัน คงเหลือเพียงแต่ฐานและที่เกยช้างให้เห็น

## ประวัติ

เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติเป็นพระมหากษัตริย์พระองค์ที่ 4 ในพระบรมราชจักรีวงศ์ พระองค์ทรงสถาปนา สมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลรับพระบวรราชโองการ มีพระเกียรติยศเสมอด้วยพระเจ้าแผ่นดินองค์ที่ 2 พระนามว่า พระบาทสมเด็จพระปิ่นเกล้าเจ้าอยู่หัว ดังนั้น พระองค์จึงมีพระราชดำริให้ปรับปรุงพระบวรราชวังครั้งใหญ่เพื่อให้สมพระเกียรติยศในฐานะที่เป็นสถานที่ประทับของพระบาทสมเด็จพระปิ่นเกล้าเจ้าอยู่หัว 

พระองค์โปรดฯ ให้สร้างพระที่นั่งแบบปราสาทขึ้น ซึ่งไม่เคยมีปรากฏมาก่อนว่ามีการก่อสร้างปราสาทขึ้นภายในพระบวรราชวัง เนื่องจากไม่มีธรรมเนียมให้ก่อสร้างปราสาทภายในพระบวรราชวัง ดังนั้น พระที่นั่งองค์นี้จึงเป็นพระที่นั่งทรงปราสาทองค์แรกภายในพระบวรราชวัง ได้รับการขนานนามพระที่นั่งว่า "**พระที่นั่งคชกรรมประเวศ**" 

พระที่นั่งคชกรรมประเวศ ตั้งอยู่บริเวณหน้ามุขพระที่นั่งพุทไธสวรรย์ พระที่นั่งมีลักษณะคล้ายพระที่นั่งอาภรณ์ภิโมกข์ปราสาทภายในพระบรมมหาราชวัง เป็นพระที่นั่งที่สร้างโดยเครื่องไม้มีเกยสำหรับขึ้นทรงช้างด้วย

เนื่องจากพระที่นั่งองค์นี้สร้างขึ้นจากเครื่องไม้ ดังนั้น เมื่อเวลาผ่านไปจึงเกิดการผุกร่อนและชำรุดมาก พระบาทสมเด็จพระจุลจอมเกล้าเจ้าอยู่หัวจึงโปรดฯ ให้รื้อพระที่นั่งองค์นี้ออก คงเหลือแต่ฐานปราสาทและที่เกยช้างที่ยังคงเหลือให้เห็นในปัจจุบัน

## อ้างอิง
* แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525 
* สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5

หมวดหมู่:พระราชวังบวรสถานมงคล
คชกรรมประเวศ
พระที่นั่งมังคลาภิเษกและพระที่นั่งเอกอลงกฎ

**พระที่นั่งมังคลาภิเษก** และ **พระที่นั่งเอกอลงกฎ** เป็นพระที่นั่งที่ภายในพระบวรราชวัง ที่สร้างขึ้นตามพระราชดำริในพระบาทสมเด็จพระจอมเกล้าเจ้าอยู่หัวเพื่อเป็นการเฉลิมพระเกียรติยศของพระบาทสมเด็จพระปิ่นเกล้าเจ้าอยู่หัว เช่นเดียวกับพระที่นั่งคชกรรมประเวศและพระที่นั่งสนามจันทร์

## ประวัติ
ภายหลังจากการสถาปนาพระบาทสมเด็จพระปิ่นเกล้าเจ้าอยู่หัวให้มีพระเกียรติยศเสมอด้วยพระเจ้าแผ่นดินพระองค์ที่ 2 นั้น พระบาทสมเด็จพระจอมเกล้าเจ้าอยู่หัวมีพระราชดำริให้ปรับปรุงและก่อสร้างสิ่งต่าง ๆ ภายในพระบวรราชวังเพื่อให้สมพระเกียรติของพระบาทสมเด็จพระปิ่นเกล้าเจ้าอยู่หัว โดยพระองค์โปรดฯ ให้สร้างพระที่นั่งโถงคู่กันบนกำแพงแก้วหน้าท้องพระโรงบริเวณด้านเหนือ นามว่า "**พระที่นั่งเอกอลงกฎ**" และด้านใต้นามว่า "**พระที่นั่งมังคลาภิเษก**" ซึ่งเป็นนามพระมหาปราสาทครั้งกรุงศรีอยุธยา พระที่นั่งทั้ง 2 องค์นี้มีเกยสำหรับทรงพระราชยานบริเวณด้านหน้า ก่อสร้างขึ้นตามแบบพระที่นั่งดุสิดาภิรมย์ภายในพระบรมมหาราชวัง พระที่นั่งที่มีลักษณะโถงนี้  อาจจะเรียกว่า พระที่นั่งเย็น ซึ่งมีความหมายถึง พระที่นั่งโถงที่ใช้เป็นเป็นที่ประทับตากอากาศ

ปัจจุบัน พระที่นั่งมังคลาภิเษกได้รื้อลงแล้วเนื่องจากชำรุดเสียหายมาก คงเหลือเพียงพระที่นั่งเอกอลงกฎเท่านั้น อย่างไรก็ตาม พิพิธภัณฑสถานแห่งชาติ พระนคร ระบุว่า ปัจจุบัน คงเหลือแต่พระที่นั่งมังคลาภิเษก ส่วนพระที่นั่งเอกอลงกฎนั้นได้รื้อลงแล้ว

## อ้างอิง

หมวดหมู่:พระราชวังบวรสถานมงคล
มังคลาภิเษก
หมวดหมู่:พิพิธภัณฑสถานแห่งชาติ พระนคร
เรือใบ (แก้ความกำกวม)

**เรือใบ** อาจหมายถึง
* เรือใบ เรือที่ขับเคลื่อนด้วยแรงลม โดยใช้ใบเรือ
* ตะปูเรือใบ เครื่องกีดขวาง ทำจากตะปูหรือเหล็กเส้นดัดให้งอ ใช้โรยตามถนน เมื่อรถเหยียบจะทำให้ลมยางรั่ว
* สโมสรฟุตบอลแมนเชสเตอร์ซิตี มีสัญลักษณ์เป็นรูปเรือใบ บางครั้งสื่อมวลชนไทยใช้คำในการเสนอข่าวว่า "เรือใบสีฟ้า" หรือ "ทีมเรือใบ"
* นมตราเรือใบ ผลิตภัณฑ์นมข้นหวานของบริษัทโฟร์โมสต์
มาดากัสการ์ (ภาพยนตร์)

**มาดากัสการ์** เป็นภาพยนตร์การ์ตูนแอนิเมชันของ Dreamwork ซึ่งออกฉายเมื่อวันที่ 27 พฤษภาคม พ.ศ. 2548 และได้ทำการถ่ายทอดในสวนสัตว์เซนทรัลปาร์คในนิวยอร์กอีกด้วย

## เนื้อเรื่องย่อ
อเล็กซ์ (พากย์โดย เบน สติลเลอร์) สิงโตเจ้าป่า และเป็นดาราประจำสวนสัตว์ในนครนิวยอร์กแห่งนี้ มีเพื่อนซี้คือมาร์ตี้ (พากย์โดย คริส ร็อค) ม้าลายเป็นทั้งช่างฝันและผจญภัยนอกโลก  เมลเมน (พากย์โดย เดวิด ชวิมเมอร์) ยีราฟที่ถูกส่งตัวมาอยู่ที่เซ็ลทรัลพาร์คในนิวยอร์กตั้งแต่ยังเด็กๆและคิดว่าตัวเองเป็นพวกรอบรู้ไปหมดทุกอย่าง และ กลอเรีย (พากย์โดย เจดา พิงเก็ท สมิธ) ฮิปโปโปเตมัสสาว ที่เกิดในสวนสัตว์นี้ โดยมีแก็งค์นกเพนกวินคอยตรวจสอบและช่วยเหลือ ตกกลางคืน มาร์ตกก็หนีออกจากสวนสัตว์ ทุกคนตกใจเห็นมาร์ตี้ม้าลายนหายตัวไปจากสวนสัตว์ แต่ทว่าจะหาเจอ จนทุกคนหามาร์ตี้ มาร์ตี้ได้ไปสถานที่สำคัญในนครนิวยอร์ก และมาร์ตี้ได้ไปสถานีรถไฟแกรนด์เซ็นทรัล พวกเขาได้ไปช่วยเหลือมาร์ตี้ จนพวกตำรวจได้ยิงใส่ปาลูกดอก และได้มีแก็งค์เพนกวินได้ขับเรือส่งสินค้า พอขับเรือเมื่อไหร่ เรือจะเอียนไปเอียนมา จนที่ขังสัตว์ตกไปในทะเลและล่องลอยไป อเล็กซ์พบเกาะแห่งอีกแห่งหนึ่งเป็นตัวแรก โชคดีอเล็กซ์ได้พบกับ เมลแมน กอลเรีย และ มาร์ตี้อีกครั้ง พอทั้งหมดเห็นว่าเกาะนี้เกาะอะไร จนพวกเค้าเข้าไปดูซึ่งพวกเค้าได้เห็นลิงลีเมอร์ทั้งฝูง และต้องการความช่วยเหลือจาก พระราชาลีเมอร์ที่จะปราบ วูเซล ให้ได้ อเล็กซ์หาทางที่จะกลับไปบ้านเกิดของเขา แต่มันไม่ได้ผลอะไรเลยที่เมลแมนคาบคบไฟมาเผาไว้ตอนที่เมลแมนกลัวไฟ อเล็กซ์ใช้ความดุร้ายมาขู่พวกวีเซลมาร์ตี้เล่าให้เขาฟังจนเขามีสติกลับคืนมาได้ จนอเล็กซ์ได้ไปจัดการกับพวก วูเซล และได้ทำภารกิจเสร็จในที่สุด ที่เกาะมาดากัสการ์พระราชาและพวกลีเมอร์นี้กล่าวคำอำลาพวกทั้ง 4 ที่มาเยือนเกาะแห่งนี้ รวมถึงแก๊งค์เพนกวินโบกมือกับพวกเค้าด้วย

## ผู้พากย์เสียง

## เพลงประกอบ
* Official site
* 

หมวดหมู่:ภาพยนตร์แอนิเมชัน
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์เกี่ยวกับนกเพนกวิน
หมวดหมู่:ภาพยนตร์ที่มีฉากในประเทศมาดากัสการ์
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์ที่ดัดแปลงเป็นรายการโทรทัศน์
พระที่นั่งสนามจันทร์ (พระราชวังบวรสถานมงคล)

**พระที่นั่งสนามจันทร์** เป็นพระที่นั่งภายในพระบวรราชวัง ซึ่งพระบาทสมเด็จพระจอมเกล้าเจ้าอยู่หัวมีพระราชดำริให้สร้างขึ้นเพื่อเป็นการเฉลิมพระเกียรติพระบาทสมเด็จพระปิ่นเกล้าเจ้าอยู่หัว ปัจจุบัน พระที่นั่งองค์นี้ได้รื้อลงแล้ว

## ประวัติ

เมื่อพระบาทสมเด็จพระจอมเกล้าเจ้าอยู่หัว ทรงสถาปนาสมเด็จพระอนุชาธิราชขึ้นเป็นพระบาทสมเด็จพระปิ่นเกล้าเจ้าอยู่หัว พระองค์มีพระราชดำริให้ปรับปรุงพระบวรราชวังหลายประการเพื่อเป็นการเฉลิมพระเกียรติยศสมเด็จพระอนุชาธิราชซึ่งมีพระเกียรติยศเสมอด้วยพระเจ้าแผ่นดินพระองค์ที่ 2 พระองค์มีพระดำริให้สร้าง "**พระที่นั่งสนามจันทร์**" ขึ้นเช่นเดียวกันกับ พระที่นั่งสนามจันทร์ ที่พระบาทสมเด็จพระพุทธเลิศหล้านภาลัยทรงสร้างขึ้นภายในพระบรมมหาราชวัง สมเด็จฯ กรมพระยาดำรงราชานุภาพ ทรงสันนิษฐานว่าพระที่นั่งองค์นี้อาจจะมีนามว่า "**พระที่นั่งสำราญราชจรรยา**" ซึ่งเป็นนามที่สอดคล้องกับพระที่นั่งองค์อื่น ๆ ได้แก่ พระที่นั่งศิวโมกข์พิมาน พระที่นั่งสำราญราชจรรยา และพระที่นั่งมังคลาภิเษก

พระที่นั่งสนามจันทร์ภายในพระบวรราชวังนั้น ถ่ายแบบมาจากพระที่นั่งสนามจันทร์ภายในพระบรมมหาราชวังเกือบทั้งหมด โดยมีความแตกต่างกันที่ลวดลายเขียนทอง และพื้นพระที่นั่งไม่ได้ใช้ไม้กระดานใหญ่แผ่นเดียว

พระบาทสมเด็จพระปิ่นเกล้าเจ้าอยู่หัวจะเสด็จออกพระที่นั่งสนามจันทร์เมื่อใดนั้น ไม่มีใครทราบ แต่ในระยะเวลาที่พระบาทสมเด็จพระจอมเกล้าเจ้าอยู่หัวเสด็จมาประทับ ณ พระบวรราชวังนั้น สมเด็จพระเจ้าลูกยาเธอ เจ้าฟ้าจุฬาลงกรณ์จะเสด็จมาประทับ ณ พระที่นั่งแห่งนี้เวลาขึ้นไปเฝ้าพระบาทสมเด็จพระจอมเกล้าเจ้าอยู่หัวที่พระบวรราชวัง

## อ้างอิง
* แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525 
* สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5

หมวดหมู่:พระราชวังบวรสถานมงคล
สนามจันทร์
พระที่นั่งสาโรชรัตนประพาส

**พระที่นั่งสาโรชรัตนประพาส** เป็นพระที่นั่งภายในพระราชวังบวรสถานมงคลที่พระบาทสมเด็จพระจอมเกล้าเจ้าอยู่หัวโปรดให้สร้างขึ้น แต่เสด็จสวรรคตเสียก่อน กรมพระราชวังบวรวิไชยชาญสร้างต่อจนสำเร็จ ปัจจุบัน ได้รื้อลงแล้ว

## ประวัติ
หลังจากที่พระบาทสมเด็จพระจอมเกล้าเจ้าอยู่หัว รัชกาลที่ 4 เสด็จประทับที่พระที่นั่งบวรบริวัติ แล้วพระองค์ไม่โปรดเนื่องจากพระที่นั่งหันหน้ารับแดดทำให้ร้อนมาก จึงโปรดเกล้าฯ ให้สร้างพระที่นั่งองค์ใหม่ต่อไปข้างเหนือชิดกับบริเวณกำแพงพระราชวัง โดยให้พระที่นั่งหันหน้ามาทางใต้ พระราชทานนามว่า "**พระที่นั่งสาโรชรัตนประพาส**" แต่พระบาทสมเด็จพระจอมเกล้าเจ้าอยู่หัวเสด็จสวรรคตเสียก่อนที่พระที่นั่งจะสร้างเสร็จ กรมพระราชวังบวรวิไชยชาญจึงทรงสร้างต่อจนแล้วเสร็จ และเสด็จมาประทับที่พระที่นั่งองค์นี้

พระที่นั่งสาโรชรัตนประพาสเป็นพระที่นั่ง 2 ชั้น ยาว 5 ห้อง มีลักษณะพระที่นั่งแบบฝรั่ง ชั้นบนมีห้องพระบรรทม 1 ห้อง และห้องที่ประทับ 1 ห้อง  กรมพระราชวังบวรวิไชยชาญได้สร้างศาลาโถงเครื่องไม้ต่อออกมาบริเวณด้านหน้าพระที่นั่ง เพื่อใช้เป็นที่ประทับสำราญพระอิริยาบถ พระที่นั่งแห่งนี้แบ่งแยกออกจากพระที่นั่งบวรบริวัติออกโดยมีกำแพงกั้น และจัดเป็นที่รโหฐาน

## อ้างอิง

* 
* 

หมวดหมู่:พระราชวังบวรสถานมงคล
สาโรชรัตนประพาส
ผักแพว

**ผักแพว** หรือ **ผักไผ่** () เป็นผักพื้นบ้านจำพวกพืชล้มลุกที่มีลักษณะใบเรียวยาวและมีกลิ่นแรงชนิดหนึ่ง ผักแพวเป็นผักที่อยู่ในวงศ์ Polygonaceae มีลักษณะลำต้นคล้ายต้นไผ่ มีข้อตามต้นเหมือนเป็นปล่องไผ่ มีใบยาวรี ปลายแหลมเหมือนใบไผ่ เกิดเองตามธรรมชาติตามที่ชื้นพื้นราบ ตามแอ่งน้ำต่าง ๆ นอกจากนั้นยังพบขึ้นตามป่า ตามโคนกอไผ่อีกด้วย  มีอายุเพียงปีเดียว กินยอด กินใบได้ตลอดลำต้น เพราะใบอ่อน เส้นใยไม่หยาบกระด้าง ขยายพันธุ์ด้วยการชำกิ่งเท่านั้น 

## คุณประโยชน์
ผักแพวนิยมกินเป็นผักแกล้มอาหารรสจัดทุกชนิด ถือเป็นผักชนิดสำคัญของอาหารอีสาน อาหารเหนือและอาหารเวียดนาม ผักแพวมีรสชาติเฉพาะตัว มีกลิ่นหอม มีรสร้อนแรง กินมาก ๆ จะรู้สึกว่ามีรสปร่าในปาก นิยมนำไปคลุกเป็นเครื่องปรุงสด อาหารประเภทลาบ โดยเฉพาะก้อยกุ้งสด (กุ้งฝอย กุ้งน้ำจืด) นอกจากนี้ยังใส่แกงประเภทปลารสจัดเพื่อตัดกลิ่นคาวปลา นำมาใส่ปรุงรสอาหารประเภทหอยขม ทางภาคเหนือนิยมนำมาใส่ต้มยำ โดยเฉพาะลาบ นอกจากนั้น ผักแพวเป็นผักพื้นบ้านที่มีคุณสมบัติทางยาสมุนไพร มีรสเผ็ดร้อน จึงมีสรรพคุณในการขับลม แก้ท้องอืด ท้องเฟ้อ มีฟอสฟอรัสสูง มีวิตามินเอสูงมาก นอกจากนี้ยังมีแคลเซียมและวิตามินซีอีกด้วย

## ชื่ออื่น
* **ผักแพ้ว** หรือ **ผักพริกม้า** ชื่อทางภาคอีสาน 
* **ผักจันทน์โฉม** เรียกกันมากในจังหวัดนครราชสีมา
* **ผักไผ่** เป็นชื่อทางภาคเหนือ

## อ้างอิง

* ผักแพว 

หมวดหมู่:ผัก
หมวดหมู่:วงศ์ผักไผ่
หมวดหมู่:ผักกินใบ
หมวดหมู่:สมุนไพรไทย
แบดเทสต์ (วงดนตรี)

**แบดเทสต์** () วงดนตรีร็อกที่ถือกำเนิดขึ้นมาในช่วงงานแฟตเฟสติวัล ครั้งที่ 2 โดยออกภายใต้สังกัด มิสซิงลิงก์ ดังจากเพลง"หมู" /ปี2013พวกเขากลับมารวมตัวกันอีกครั้ง กับมินิอัลบั้ม"เยี่ยมเข้" /และหลังคริสมาส 2015 ทางวงเกิดไอเดียพัฒนาแนวเพลงของวง และยังคงสร้างสรรค์งานดนตรีออกมา

## สมาชิก

Theerapong "Thee" Poonpermclay/
Songkran "Kook" Moungtuek/ 
Surachai "Ae" Moungtuek/
/past member Narathip Thungkaseranee:Bass

## ผลงาน
### อัลบั้ม

ภาพ:Badtaste.jpg|**1. ''[[Mad Fusion]]**''(พ.ศ. 2545)


## แหล่งข้อมูลอื่น

https://www.facebook.com/Badtaste-Band-325363444268800/?fref=photohttps://www.facebook.com/Badtaste-Band-325363444268800/?fref=photo
 
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 2000
คิวตี้

**คิวตี้** () กลุ่มศิลปินหญิง แนวเพลงฮิปฮอปผสมอาร์แอนด์บี ชาวไทย

## ความเป็นมาของกลุ่ม
**คิวตี้** () กลุ่มศิลปินหญิง แนวฮิปฮอปผสมกลิ่นอายอาร์แอนด์บี สัญชาติไทย เปิดตัวด้วยอัลบั้มแรกชื่อว่า Q'ty (พ.ศ. 2549) ประกอบด้วย เอมิ - กันยารัตน์ เหรียญเจริญสุข สาวหมวย หุ่นดี มีความรับผิดชอบสูง และเป็นสมองของวง
มิกกี้ - Micky Nowacki สาวลูกครึ่งหน้าฝรั่ง แต่งตัวเซ็กซี่ สั้นๆ แบบสีสันไม่ฉูดฉาด และเพิร์ส-สิริส ช่วยผสานเสียง ภายใต้สังกัดก้านคอคลับ ที่ดูแลการผลิตโดย โจอี้ บอย ต่อมาใน พ.ศ. 2550 เพิร์ส - สิริส คงจรูญ ได้ออกจากวง คิวตี้จึงได้ จิล - อรวรรยา วงไศล สาวผิวสีแทนหุ่นดี มาร่วมวงและออกอัลบั้ม ก้านคอคลับ 2 ภายใต้สังกัดก้านคอคลับ เช่นเดิม

## รูปลักษณ์ของกลุ่ม
คิวตี้ มีสมาชิก ทั้งหมด 3 คน โดยใน พ.ศ. 2550 จิล อรวรรยา ได้เข้ามาผสานเสียงแทน เพิร์ส สิริส
### สมาชิก
* เอมิ () - กันยารัตน์ เหรียญเจริญสุข (ร้องนำ)
* มิกกี้ () - Micky Nowacki (ช่วยผสานเสียง)
* จิล () - อรวรรยา วงไศล (ช่วยผสานเสียง)

### อดีตสมาชิก
* เพิร์ส - สิริส คงจรูญ

## ผลงาน
### อัลบั้ม Q'ty (พ.ศ. 2549)
# ขอเธอได้ไหม
# พรุ่งนี้ค่อยเจ็บ
# นอนฝันดี
# ฉันไม่ได้โง่
# อยากให้รู้ไว้
# หัวใจหรือร่างกาย
# ใครช่วยบอกที
# ฉันรู้มันไม่จริง
# แก้กันเข้าไป
# ทำไมไม่บอก

### อัลบั้ม ก้านคอคลับ 2 (พ.ศ. 2550)
# ตื่น / Santuary
# Break up song
# น้อย น้อย หน่อย

## อ้างอิง

## แหล่งข้อมูลอื่น
* http://www.myspace.com/qtyclub myspace ของวงคิวตี้
* http://www.manager.co.th/Entertainment/ViewNews.aspx?NewsID=9490000044353  หวิวได้เรื่อง 3 สาว คิวตี้ ถูกหนุ่มโรคจิตป่วนกลางสยาม

หมวดหมู่:กลุ่มดนตรีฮิปฮอปสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดก้านคอคลับ
หมวดหมู่:เกิร์ลกรุปไทย
หมวดหมู่:กลุ่มดนตรีที่ก่อตั้งในปี พ.ศ. 2549
วีนัส บัตเตอร์ฟลาย

**วีนัส บัตเตอร์ฟลาย** (Venus Butterfly) กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม 

Venus Butterfly คือ วงดนตรีหญิงล้วนที่เล่นเพลงร็อก มีจุดกำเนิดเมื่อแปดปีก่อน เมื่อ 'โหน่ง – พิมพ์ลักษณ์ กมลเพชร' ได้รับเชิญให้ขึ้นไปร้องเพลงในงานการกุศลที่มหาวิทยาลัยซึ่งเธอศึกษาอยู่จัดขึ้น ด้วยความรู้สึกที่ไม่อยากขึ้นไปครวญเพลงคลอดนตรีตามลำพัง เธอจึงเอ่ยปากชวน 'เคที่ – คทรีนา กลอส' เพื่อนสนิทให้ขึ้นไปแจมด้วยกัน และความรู้สึกสนุกก็ลากไกลไปถึงระดับที่ต้องการจะฟอร์มวงดนตรีหญิงล้วนขึ้นไปแสดงบนเวทีเลยทีเดียว

## สมาชิก
* โหน่ง-พิมลักษณ์ กมลเพชร (ร้องนำ)
* เคที่-คทรีน่า กลอส (เบส)
* ตาล-จิตประภา ไมตรีจิตต์ (กลอง)
* เหน่ง-นิจกานต์ กมลเพชร (คีย์บอร์ด)
* อ๋อม-สริตา เสรีพุกกะณะ (กีตาร์)

## ผลงาน

### อัลบั้ม Love Is Vol.1
* ก่อนที่เราจะต้องจากไป

### อัลบั้ม Songs From Different Scenes #4
* ฤดูที่แตกต่าง (Boyd feat.Venus Butterfly) เพลงประกอบละคร"กุหลาบสีดำ" ช่อง 3  

### '''อัลบั้ม Venus Butterfly The First'''
* Crazy 
* เมื่อไหร่เราจะรักกัน
* เก็บ
* คิดมาก 
* Summertime
* ดื้อก็ดื้อ
* ยัยตัวร้าย 
* ขอ
* ฝากดาว
* รู้บ้างไหม

## แหล่งข้อมูลอื่น
* http://www.myspace.com/venusbutterfly  
* http://www.wearevenusbutterfly.com   
* http://wearevenusbutterfly.hi5.com       
* http://www.spicydisc.com  ของ ค่ายเพลงที่สังกัด
* โหน่ง พิมพ์ลักษณ์ กมลเพชร (ร้องนำ)    :     http://www.myspace.com/nongpimluck และ http://nongpimluck.hi5.com 
* เคธี่   คทรีนา กลอส             (เบส)       :     http://www.myspace.com/katrinagrose และ http://katygrose.hi5.com 
* เหน่ง นิจกานต์ กมลเพชร      (คีย์บอร์ด)   :     http://www.myspace.com/nijji              และ http://nijjik.hi5.com 
* ตาล  จิตประภา ไมตรีจิตต์     (กลอง)     :     http://www.myspace.com/sugar823      และ http://sugar823.hi5.com  
* อ๋อม  สริตา  เสรีพุกกะณะ     (กีตาร์)      :     http://www.myspace.com/sarida5         และ http://my-name-is-sarida.hi5.com 

หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีไทยในยุค 2000
พระที่นั่งบวรบริวัติ

**พระที่นั่งบวรบริวัติ** เป็นพระที่นั่งภายในพระบวรราชวังซึ่งพระบาทสมเด็จพระปิ่นเกล้าเจ้าอยู่หัวโปรดฯ ให้สร้างขึ้น แต่พระองค์เสด็จสวรรคตเสียก่อน พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างพระที่นั่งต่อจนเสร็จ ปัจจุบัน พระที่นั่งองค์นี้ได้รื้อลงแล้ว

## ประวัติ
พระบาทสมเด็จพระปิ่นเกล้าเจ้าอยู่หัวโปรดให้สร้างพระที่นั่งขึ้นเพื่อใช้เป็นสถานที่เสด็จออกประพาสฝ่ายใน แต่พระองค์เสด็จสวรรคตก่อนที่พระที่นั่งจะสร้างเสร็จ ดังนั้น พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างต่อจนแล้วเสร็จ ศาลาและสวนของพระที่นั่งองค์นี้สร้างเป็นแบบจีนทั้งหมด มีบริเวณติดต่อกับพระที่นั่งอิศเรศราชานุสรณ์ซึ่งสร้างเป็นแบบตึกฝรั่ง มีประตูและกำแพงกั้นระหว่างพระที่นั่งทั้ง 2 โดยเป็นพระราชประสงค์ในพระบาทสมเด็จพระปิ่นเกล้าเจ้าอยู่หัวที่จะทรงแบ่งบริเวณพระที่นั่งเป็นแบบจีนและแบบฝรั่งออกจากกัน

พระที่นั่งบวรบริวัติเป็นเก๋งจีนมี 2 ชั้น ยาว 5 ห้อง โดยชั้นบนนั้นมีห้องพระบรรทม 1 ห้อง และห้องที่ประทับ 1 ห้อง ส่วนชั้นล่างเป็นที่ประทับของสมเด็จพระเจ้าลูกเธอที่ตามเสด็จ เมื่อพระบาทสมเด็จพระจอมเกล้าเจ้าอยู่หัวเสด็จมาประทับ ณ พระที่นั่งแห่งนี้ พระองค์ไม่โปรดฯ เนื่องจากพระที่นั่งหันหน้ารับแดดจึงร้อนมาก ดังนั้น พระองค์จึงโปรดฯ ให้สร้างพระที่นั่งสาโรชรัตนประพาสขึ้น

ในสมัยกรมพระราชวังบวรวิไชยชาญ พระองค์เสด็จมาประทับที่ชั้นล่างของพระที่นั่งบวรบริวัติ จนกระทั่ง การก่อสร้างพระที่นั่งสาโรชรัตนประพาสแล้วเสร็จ พระองค์จึงเสด็จไปประทับ ณ พระที่นั่งแห่งนั้น แต่พระที่นั่งบวรบริวัติบริเวณชั้นล่างก็ยังใช้เป็นห้องสมุดและเป็นที่เสด็จออกฝ่ายในเรื่อยมา

ภายหลังการเสด็จทิวงคตของกรมพระราชวังบวรวิไชยชาญ พระบาทสมเด็จพระจุลจอมเกล้าเจ้าอยู่หัวโปรดฯ ให้พระที่นั่งบวรบริวัติเป็นที่ประทับของพระองค์เจ้าหญิงวงจันทร์พระธิดาในพระบาทสมเด็จพระปิ่นเกล้าเจ้าอยู่หัว

ต่อมา พระบาทสมเด็จพระปกเกล้าเจ้าอยู่หัวโปรดฯ ให้ใช้พระที่นั่งองค์นี้เป็นส่วนหนึ่งของกกองการสังคีต กรมศิลปากร และเมื่อปี พ.ศ. 2505 พระที่นั่งองค์นี้ก็ถูกรื้อลง เนื่องจากอยู่ในสภาพที่ทรุดโทรมมาก

## อ้างอิง

* 
* 

หมวดหมู่:พระราชวังบวรสถานมงคล
บวรบริวัติ
ออตตาวา

thumb|right|ถนนในออตตาวา

**ออตตาวา** (, , ; เสียงอ่านภาษาฝรั่งเศสแบบแคนาดา: ) เป็นเมืองหลวงของแคนาดาซึ่งเจริญขึ้นอย่างรวดเร็ว ด้วยความปลอดภัยและด้วยความสวยงามของออตตาวา ทำให้นักท่องเที่ยวประทับใจกับสถานที่ทางประวัติศาสตร์ พิพิธภัณฑ์ สวนสาธารณะ ซึ่งมีอยู่มากมายทั่วทั้งเมือง อีกทั้งยังตื่นตาตื่นใจไปกับความบันเทิงหลากหลายรูปแบบในเวลากลางคืน

จากการล่องเรือในแม่น้ำออตตาวาช่วงหน้าร้อนไปถึงการเล่นสเกตน้ำแข็งที่คลองรีโด ในช่วงฤดูหนาว ทำให้ออตตาวาเป็นเมืองที่มีกิจกรรมให้ทำตลอดทุกฤดู อีกทั้งยังเป็นเมืองที่มีชีวิตชีวา ปลอดภัย และมีประเพณีต่าง ๆ สถานที่สำคัญทางประวัติศาสตร์ อนุสาวรีย์ และสวนสาธารณะให้เที่ยวชมเป็นจำนวนมาก

## ภูมิอากาศ
ออตตาวามีลักษณะภูมิอากาศแบบภูมิอากาศแบบชื้นภาคพื้นทวีป เช่นเดียวกันกับโทรอนโต และมอนทรีออล แต่ละฤดูกาลมีอุณหภูมิที่แตกต่างกันอย่างชัดเจน ฤดูร้อนมีอุณหภูมิเฉลี่ยระหว่าง 16 ถึง 27 องศาเซลเซียสในเดือนกรกฎาคม ส่วนฤดูหนาวมีอุณหภูมิเฉลี่ยระหว่าง -14 ถึง -5 องศาเซลเซียสในเดือนมกราคม

หิมะส่วนใหญ่ตกในเดือนพฤศจิกายนไปจนถึงเดือนเมษายน โดยมีหิมะตกเฉลี่ย 49 วันต่อปี ออตตาวามีปริมาณหยาดน้ำฟ้ารวมทั้งปีประมาณ 900 มิลลิเมตร มีปริมาณหิมะรวมทั้งปีประมาณ 180 เซนติเมตร และมีแสงแดดรวมทั้งปีประมาณ 2,100 ชั่วโมง

ส่วนบริเวณท่าอากาศยานนานาชาติออตตาวาจะมีหิมะตกมากกว่าในเขตเมือง โดยมีหิมะตกเฉลี่ย 62 วันต่อปี และมีปริมาณหิมะรวมทั้งปีประมาณ 230 เซนติเมตร

นับตั้งแต่ปี ค.ศ. 1889 ออตตาวามีสถิติอุณหภูมิต่ำสุดเป็นประวัติการณ์อยู่ที่ -38.9 องศาเซลเซียส เมื่อวันที่ 29 ธันวาคม ค.ศ. 1933 และมีสถิติอุณหภูมิสูงสุดเป็นประวัติการณ์อยู่ที่ 37.8 องศาเซลเซียส เมื่อวันที่ 4 กรกฎาคม ค.ศ. 1913 และ 1 สิงหาคม ค.ศ. 1917

## อ้างอิง

## แหล่งข้อมูลอื่น

* 
* 
* 


หมวดหมู่:เมืองหลวงในทวีปอเมริกาเหนือ
หมวดหมู่:เมืองในรัฐออนแทรีโอ
วิทยาการลำดับเวลา

[thumb|400px|วิทยาการลำดับเวลารูปภาพของงานสืบราชการลับของหน่วยสืบราชการลับ [ซีไอเอ]]

**วิทยาการลำดับเวลา** () เป็นวิทยาศาสตร์ว่าด้วยการบ่งบอกเหตุการณ์ที่เกิดขึ้นตามเวลา เป็นการจัดลำดับเหตุการณ์จากเก่าแก่ที่สุดไปยังเวลาปัจจุบัน หรือในทางกลับกัน โดยเฉพาะที่เกี่ยวการแสดงลำดับเวลาเชิงเรขนิเทศ เช่น "เส้นทางเวลา" (timeline) ซึ่งภาษาไทยนิยมใช้ว่า "ลำดับเวลา"

## นิยาม
คำคล้ายในภาษาอังกฤษที่ว่า "chronometry" () ซึ่งเกี่ยวกับการรักษาเวลานั้นเกี่ยวข้องกับสาขาวิชาฟิสิกส์ ส่วนลับดับเวลาวิทยาจะเกี่ยวข้องกับประวัติศาสตร์ 

**วิทยาการลำดับเวลา**อาจเป็นได้ทั้งในเชิงสัมพัทธ์ เช่นบ่งบอกเวลาของเหตุการณ์ในลักษณะเชิงสัมพันธ์กันก็ได้ หรืออาจบ่งบอกลักษณะเป็นเชิงสัมบูรณ์ก็ได้ เช่นบ่งบอกวันเวลาในลำดับของยุคในประวัติศาสตร์ที่ตายตัวลงไป ในกรณีนี้ วันที่ที่บ่งชี้ก็จะเป็นเหตุการณ์ได้ในตัวของมันเอง ความแตกต่างที่ทับซ้อนและไม่ชัดในส่วนนี้มีอยู่ว่า ลำดับเวลาสัมบูรณ์เป็นการรวมเหตุการณ์ที่เป็นสื่งที่เรียกว่า "วันที่" ซึ่งเป็นเหตุการณ์ทั่วไปที่ตกอยู่ในช่วงของลำดับเวลาสัมบูรณ์เวลาหนึ่ง เช่น "วันนี้ในอดีต" นอกจากนี้ความคลุมเครือยังอาจเกิดจากการเลือกใช้ปฏิทินที่แตกต่างกัน เช่นความสับสนจากการใช้ปฏิทินจูเลียนและปฏิทินเกรกอเรียน ในปฏิทินไทยก็มีสับสนในช่วงการประกาศวันขึ้นปีใหม่ เช่นก่อนปี พ.ศ. 2482 วันเปลี่ยนจุลศักราช รัตนโกสินทรศก หรือพุทธศักราชใช้วันที่ 1 เมษายน แต่ในปี พ.ศ. 2482 เปลี่ยนมาใช้วันที่ 1 มกราคม ช่วงระหว่างวันที่ 1 มกราคม - วันที่ 1 เมษายน พ.ศ. 2482 จึงอาจเกิดการใช้ที่คลาดเคลื่อนได้

ลำดับพระมหากษัตริย์ไทย เป็นตัวอย่างของลำดับเวลาวิทยาเชิงสัมพัทธ์และ "วันนี้ในอดีต" ในวิกิพีเดีย เป็นตัวอย่างของลำดับเวลาวิทยาเชิงสัมบูรณ์

## ปฏิทินและยุคสมัย

หมวดหมู่:ประวัติศาสตร์
หมวดหมู่:เวลา
บายาโดลิด

thumb|right|250px|ปลาซามายอร์ (จัตุรัสหลัก) และศาลาว่าการของเมืองบายาโดลิด
**บายาโดลิด** () เป็นเมืองอุตสาหกรรมในที่ราบภาคกลางค่อนไปทางตะวันตกเฉียงเหนือของประเทศสเปน ตั้งอยู่ริมฝั่งแม่น้ำปีซวยร์กา ซึ่งเป็นแควสาขาของแม่น้ำดวยโร ในเขตทำไวน์ที่ชื่อว่ารีเบราเดลดวยโร (Ribera del Duero) โดยมีฐานะเป็นเมืองหลักของทั้งจังหวัดบายาโดลิดและแคว้นกัสติยา-เลออน 

## ความเป็นมาของชื่อเมือง
ต้นกำเนิดของชื่อเมืองที่เป็นไปได้ประการหนึ่งคือคำในภาษาละตินว่า วัลลิส (VALLIS) หมายถึง "หุบเขา" กับคำในภาษาเคลติกว่า โตลีตุม (TOLITUM) หมายถึง "ที่บรรจบของสายน้ำ" หรือ "เมืองในเมฆ" นอกจากนี้ ชื่อเมืองนี้ยังเชื่อมโยงกับชื่อภาษาอาหรับของเมือง بلد الوليد (ออกเสียงว่า บะละดัลวะลีด) หมายถึง "เมืองของวะลีด" โดยอัลวะลีดที่ 1 (Al-Walid I, 668 - 715) เป็นชื่อกาหลิบแห่งราชวงศ์อุไมยัดซึ่งเป็นผู้ปกครองอัลอันดะลุส (สเปนสมัยมุสลิมมีอำนาจ) ระหว่างปี ค.ศ. 705 - 715  

อีกประการหนึ่ง เมืองนี้มีชื่อเล่นที่นิยมเรียกว่า *ปูเซลา (Pucela)* รากศัพท์ของชื่อนี้ยังไม่เป็นที่ชัดเจน แต่อาจจะมาจากคำที่ใช้เรียกอัศวินกลุ่มเล็ก ๆ กลุ่มหนึ่งที่ติดตาม "คัวนา เด อาร์โก"

## อาหารท้องถิ่น
ปลาเป็นอาหารที่นิยมรับประทานกันทั่วไป แม้ว่าจะเมืองนี้จะอยู่ลึกเข้ามาในแผ่นดินก็ตาม ปลาหลายชนิด เช่น ปลาเรดบรีม ปลาเฮก ปลาค็อด ซึ่งจับมาจากทะเลกันตาเบรียเป็นส่วนประกอบหนึ่งในอาหารของชาวบายาโดลิด มีการรับประทานขากบอีกด้วย ทั้งในตัวเมืองและบริเวณอื่น ๆ ในแคว้นกัสติยาและเลออน นอกจากนี้ บายาโดลิดยังมีเห็ดป่าหลากชนิด รวมทั้งหน่อไม้ฝรั่ง ใบเอนไดฟ์ และถั่วต่าง ๆ (เช่น ถั่วขาว ถั่วเลนทิล) ส่วนลูกสนก็นิยมนำปรุงอาหารประเภทสตูว์ ขนมอบต่าง ๆ จากเมืองบายาโดลิดก็เป็นที่รู้จักกันดีเช่นกัน โดยเฉพาะขนมเพสทรีของ St. Mary's รวมทั้งสปันจ์เค้ก ไพน์นัตบอล และครีมทอดของ St. Claire's

## เมืองพี่น้อง
*  ลีล (ประเทศฝรั่งเศส)
*  โมเรเลีย (ประเทศเม็กซิโก)
*  ออร์แลนโด (สหรัฐอเมริกา)
*  ฟลอเรนซ์ (ประเทศอิตาลี)

หมวดหมู่:เมืองในแคว้นกัสติยาและเลออน
ดาบส

**ดาบส** () แปลว่า ผู้บำเพ็ญตบะ คือเผากิเลส ผู้บำเพ็ญพรตเพื่อเผากิเลส* ถ้าเป็นสตรี ใช้ว่า *'ดาบสินี**

**ดาบส** ทั่วไปใช้หมายถึง[[นักบวช]]หรือนักพรตนอก[[ศาสนาพุทธ]]ที่ออกบวชแล้วบำเพ็ญตบะในรูปแบบต่าง ๆ ตาม[[ลัทธิ]]นิยมในสมัยนั้น เช่นทรมาน ลงโทษตนเอง เพื่อฝึกฝนควบคุมตนเองจนบรรลุถึงความสำเร็จคือสามารถมีอำนาจเหนือจิตใจตนเองได้ บางพวกบำเพ็ญตบะจนได้[[ฌาน]]และมีฤทธิ์มากสามารถแสดงฤทธิ์ได้ต่าง ๆ จนเข้าใจผิดคิดว่าตนเองได้บรรลุคุณธรรมสูงสุดแล้วจึงไม่พยายามทำความเพียรเพื่อบรรลุธรรมให้สูงขึ้นไปอีก

แม้พระโคตมพุทธเจ้าก่อนที่จะได้ตรัสรู้ก็เคยอยู่กับดาบสสองท่าน คือ ''อาฬารดาบส'' จนได้บรรลุฌานที่ 7 และ ''อุทกดาบส'' จนได้บรรลุฌานที่ 8 ซึ่งเป็นฌานขั้นสูงสุดและหมดภูมิของอาจารย์ทั้งสอง

== อ้างอิง ==

* [[พระธรรมกิตติวงศ์ (ทองดี สุรเตโช)]], ''พจนานุกรมเพื่อการศึกษาพุทธศาสน์ ชุด **คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พรตนิยม
หมวดหมู่:คำและวลีภาษาบาลี
หมวดหมู่:คำและวลีภาษาสันสกฤต
ปัญจวัคคีย์

200px|thumb|ปัญจวัคคีย์ทั้ง 5

**ปัญจวัคคีย์** คือ กลุ่มนักบวชที่ตั้งขึ้นมา เป็นนักบวชที่ปรากฏอยู่ในศาสนาพุทธในฐานะภิกษุชุดแรกที่เข้ามาบวชเป็นสาวก มีทั้งหมด 5 รูป ได้แก่ โกณฑัญญะ วัปปะ ภัททิยะ มหานามะ และอัสสชิ

แต่เดิมปัญจวัคคีย์เป็นนักบวชที่ออกบวชติดตามปรนนิบัติพระพุทธเจ้าตั้งแต่เสด็จออกผนวชใหม่ ๆ ทั้งหมดเป็นชาวกรุงกบิลพัสดุ์ เป็นกลุ่มบุคคลที่ได้ฟังปฐมเทศนาเป็นรุ่นแรก ได้เป็นภิกษุรุ่นแรกและได้เป็นพระอรหันต์รุ่นแรกในพระพุทธศาสนา

เฉพาะโกณฑัญญะเป็นผู้เคยทำนายลักษณะพระพุทธเจ้าตั้งแต่ตอนประสูติใหม่ ส่วนอีก 4 ท่าน เป็นบุตรของพราหมณ์ที่ทำนายลักษณะของพระพุทธเจ้าร่วมกับโกณฑัญญะ เพราะมีความเชื่อว่าเจ้าชายสิทธัตถะจะต้องได้เป็นพระพุทธเจ้าจึงได้ออกบวชตาม

ในวันขึ้น 15 ค่ำ เดือน 8 พระพุทธองค์ได้แสดงปฐมเทศนาคือธัมมจักกัปปวัตตนสูตร โกณฑัญญะก็ได้ดวงตาเห็นธรรม บรรลุโสดาบัน โกณฑัญญะได้รับการยกย่องจากพระพุทธองค์ให้เป็นเอตทัคคะในด้าน*รัตตัญญู* เรียกว่า มีราตรีนาน คือเป็นผู้รู้ธรรมก่อนใคร และได้บวชก่อนผู้อื่นในพระพุทธศาสนา จากนั้นพระพุทธองค์ทรงประทาน *ปกิณณกเทศนา* สั่งสอนที่เหลืออีก 4 ท่าน ให้บรรลุโสดาบันแล้วประทานเอหิภิกขุอุปสัมปทาให้

ในวันแรม 5 ค่ำ เดือน 8 พระพุทธองค์ทรงแสดงธรรมเทศนาอนัตตลักขณสูตร ซึ่งมีใจความดังนี้

ขณะสดับพระธรรมเทศนา พระภิกษุปัญจวัคคีย์ทั้ง 5 ส่งจิตไปตามกระแสพระธรรมเทศนา จิตก็หลุดพ้นจากกิเลสทั้งปวง ไม่ยึดมั่น ถือมั่นด้วยอุปาทาน สามารถละสังโยชน์ครบ 10 ประการ ได้บรรลุพระนิพพานเป็นพระอรหันต์พร้อมกันทั้ง 5 รูป

## อ้างอิง

* 

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ตบะ

**ตบะ** แปลว่า *ความเพียรอันเป็นเครื่องเผาผลาญ[[กิเลส]]*

**ตบะ** โดยทั่วไป หมายถึง การบำเพ็ญเพียรเพื่อให้กิเลสเบาบางหดเหี้ยนหมดไป ด้วยการทำพิธีกรรม หรือด้วยการทรมานกายแบบต่าง ๆ เช่น บูชาไฟ ยืนขาเดียว ทาตัวด้วยฝุ่น เป็นต้น เรียกว่าบำเพ็ญตบะ เรียกผู้บำเพ็ญตบะว่า ดาบส ซึ่งแปลว่า *ผู้บำเพ็ญตบะคือเผาผลาญกิเลส*

**ตบะ** ในพระพุทธศาสนาใช้หมายถึงธรรมต่าง ๆ ที่มุ่งกำจัดเผาผลาญอกุศลวิตก (ความตรึกที่เป็นบาปอกุศล)เป็นหลัก เช่น ปธาน (ความเพียร) ขันติ (ความอดทน) ศีล (การรักษากายวาจา) อุโบสถกรรม (การรักษาอุโบสถศีล) การเล่าเรียนปริยัติ การถือธุดงค์ การบำเพ็ญสมณธรรม และเรียกการประพฤติปฏิบัติธรรมเหล่านี้ว่า **บำเพ็ญตบะ** เช่นกัน

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
อิรวดี

**อิรวดี** หรือ **เอราวดี** อาจหมายถึง

* ไอราวดี - มารดาของไอราวตะ
* เขตอิรวดี - เขตการปกครองในประเทศพม่า
* แม่น้ำอิรวดี - แม่น้ำในประเทศพม่า

## เชิงอรรถ
อุโบสถกรรม

**อุโบสถกรรม** (อ่านว่า อุโบสดถะกำ) แปลว่า *การทำ[[อุโบสถ]]*

**อุโบสถกรรม** หมายถึงการสวดพระปาติโมกข์ทุกกึ่งเดิอนของพระสงฆ์ คือพระวินัยกำหนดไว้ว่าพระสงฆ์จะต้องทำสังฆกรรมสวดพระปาติโมกข์ที่โบสถ์ทุกวันขึ้นและแรม 15 ค่ำ หรือแรม 14 ค่ำในเดือนขาด เรียกการไปทำสังฆกรรมนั้นว่า **ลงอุโบสถ**

**อุโบสถกรรม** ถ้ามีภิกษุครบองค์สงฆ์คือ 4 รูปขึ้นไปทำร่วมกันโดยสวดพระปาติโมกข์ เรียกว่า สังฆอุโบสถ ถ้ามีไม่ครบ 4 คือมี 2 หรือ 3 รูปทำโดยไม่ต้องสวดพระปาติโมกข์ เป็นแต่บอกความบริสุทธิ์แก่กันและกัน เรียกว่า คณอุโบสถ หรือ ปาริสุทธิอุโบสถ ถ้ามีเพียงรูปเดียวทำโดยการกำหนดใจว่าเป็นวันอุโบสถ เรียกว่า อธิษฐานอุโบสถ หรือ ปุคคลอุโบสถ

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พระวินัยบัญญัติ
หมวดหมู่:ญัตติกรรมวาจา
หมวดหมู่:คำศัพท์ศาสนาพุทธ
ปัจจุธรณ์

**ปัจจุธรณ์** แปลว่า* ถอนคืน, การถอนคืน* ใช้คู่กับคำว่า อธิษฐาน ที่แปลว่า *การตั้งใจไว้, การผูกใจไว้*

**ปัจจุธรณ์** เป็นภาษาพระวินัย คือมีธรรมเนียมว่า เมื่อพระภิกษุได้ผ้าใหม่มา ตั้งใจจะใช้สอยเป็นผ้าชนิดใด เช่น เป็นสบง เป็นจีวร เป็นต้น ก็อธิษฐานตั้งใจกำหนดให้เป็นผ้าชนิดนั้นแล้วใช้สอย เมื่อต้องการจะเลิกใช้หรือเปลี่ยนใหม่ก็ต้องเลิกด้วยการถอนคืนอธิษฐานผ้านั้นมิให้เป็นผ้าครองตนก่อน เรียกการถอนคืนเช่นนั้นว่า **ปัจจุธรณ์**

**ปัจจุธรณ์** มีคำสำหรับกล่าวถอนตามพระวินัยโดยเฉพาะ เมื่อกล่าวถอนแล้วผ้านั้นก็หมดสภาพจากการเป็นผ้าอธิษฐานหรือผ้าครอง และต้องอธิษฐานผืนอื่นใช้แทนต่อไป

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
พระอินทรรักษา (เสม)

**พระอินทรรักษา** นามเดิม **เสม** เป็นพระภัสดาของสมเด็จพระเจ้าพี่นางเธอ เจ้าฟ้ากรมพระเทพสุดาวดี ในพระบาทสมเด็จพระพุทธยอดฟ้าจุฬาโลกมหาราช เป็นบุตรชายคนโตของพระยากลาโหมราชเสนา (สาย) อธิบดีกรมกลาโหมฝ่ายกรมพระราชวังบวรสถานมงคล (วังหน้า) ของเจ้าฟ้าเพชร พระราชโอรสองค์ใหญ่ของพระเจ้าเสือแห่งกรุงศรีอยุธยา

พระอินทรรักษาได้รับราชการเป็นเจ้ากรมตำรวจใหญ่ซ้ายในกรมพระราชวังบวรสถานมงคล (เจ้าฟ้ากุ้ง) ในรัชสมัยสมเด็จพระเจ้าอยู่หัวบรมโกศ

## โอรส-ธิดา
กับสมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี มีพระโอรส-ธิดา คือ
# กรมพระราชวังบวรสถานพิมุข พระนามเดิม *ทองอิน* 
# สมเด็จพระสัมพันธวงศ์เธอ เจ้าฟ้ากรมหลวงธิเบศรบดินทร์ พระนามเดิม *บุญเมือง* 
# สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ พระนามเดิม *ทองจีน* เป็นต้น'''ราชสกุลนรินทรางกูร'''
# สมเด็จพระสัมพันธวงศ์เธอ เจ้าฟ้าทองคำ พระนามเดิม *ทองคำ* พระธิดาองค์ที่ 4 ได้เป็นเจ้ากรมฝ่ายในรวมอยู่ในกรมสมเด็จพระเทพสุดาวดี

กับอนุภริยาหญิงสามัญชนนางหนึ่ง มีบุตร คือ
* พระเจ้าหลานเธอ พระองค์เจ้าขุนเณร โดยเป็นพระโอรสบุญธรรมในสมเด็จพระเจ้าพี่นางเธอ เจ้าฟ้ากรมพระเทพสุดาวดี

## อ้างอิง

* 
* 

อินทร
สังฆาฏิ

**สังฆาฏิ** แปลว่า *ผ้าซ้อนนอก, ผ้าทาบ* เป็นชื่อเรียกผ้าผืนหนึ่งในจำนวน 3 ผืน หรือไตรจีวรของพระคือ จีวร สบง สังฆาฏิ

**สังฆาฏิ** คือผ้าที่ซ้อนทับจีวรอีกชั้นหนึ่งทำนองเป็นผ้าคลุมสำหรับป้องกันความหนาวในฤดูหนาว เมื่อห่มทาบจีวรก็จะเป็นผ้าสองชั้น ทำให้อบอุ่นขึ้นเมื่อห่ม จึงเรียกว่า **ผ้าสังฆาฏิ** (ผ้าซ้อน, ผ้าทาบ)

**สังฆาฏิ**แท้จริงแล้วเป็นผ้าสารพัดประโยชน์ เช่น ห่มแทนจีวร ทำเป็นผ้ากันแดดได้ เป็นต้น

ในประเทศไทย **สังฆาฏิ** ปัจจุบันพระสงฆ์ไม่ได้ใช้ห่มซ้อนกับจีวรเหมือนก่อน ด้วยอยู่ในในถิ่นที่อากาศไม่หนาวจนเกินไป แต่พับแล้วพาดเก็บไว้บนบ่าเพื่อความสะดวกในเวลาเดินทาง จนกลายเป็นผ้าพาดบ่าตามปกติไป

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:อัฐบริขาร
หมวดหมู่:คำศัพท์ศาสนาพุทธ
สรุปเหรียญโอลิมปิกฤดูร้อน 2004

## หมายเหตุ

## อ้างอิง

หมวดหมู่:โอลิมปิกฤดูร้อน 2004
หมวดหมู่:สรุปเหรียญกีฬาโอลิมปิกฤดูร้อน
อธิษฐานอุโบสถ

**อธิษฐานอุโบสถ** หมายถึงอุโบสถที่ทำด้วยการอธิษฐาน

**อธิษฐานอุโบสถ** ใช้เรียกการทำอุโบสถของภิกษุรูปเดียว กล่าวคือในกรณีปกติจะรวมกันทำอุโบสถร่วมกันเป็นสังฆกรรม แต่ในกรณีที่ในวัดมีภิกษุรูปเดียว และไม่มีภิกษุอื่นมาร่วมทำอุโบสถให้ครบองค์สงฆ์ด้วย เมื่อรอจนหมดเวลาแล้ว ทรงอนุญาตให้ภิกษุนั้น้ทำอุโบสถรูปเดียวได้ โดยการอธิษฐานว่า

::"*อัชชะ เม อุโปสโถ*" แปลว่า "*วันนี้เป็นวันอุโบสถของเรา*"

**อธิษฐานอุโบสถ** ที่ทำเช่นนี้เรียกอีกอย่างหนึ่งว่า ปุคคลอุโบสถ

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
กระดาษทราย

thumb|กระดาษทรายจำนวนหนึ่ง
**กระดาษทราย** () คือกระดาษรูปแบบหนึ่งซึ่งมีสารขัดถูติดหรือเคลือบอยู่บนหน้าของกระดาษ ใช้สำหรับขัดพื้นผิวของวัสดุอื่นเพื่อให้วัสดุนั้นเรียบ หรือขัดให้ชั้นพื้นผิวเก่าหลุดออก หรือบางครั้งอาจทำให้พื้นผิวขรุขระมากขึ้นเพื่อเตรียมการติดด้วยกาว เป็นต้น

## ประวัติ
กระดาษทรายเริ่มมีใช้ครั้งแรกในประเทศจีนตั้งแต่คริสต์ศตวรรษที่ 13 กระดาษทรายในยุคนั้นทำจากเปลือกหอยบดละเอียด เมล็ดพืช และทราย ติดไว้บนหนังสัตว์ด้วยยางธรรมชาติ บางครั้งมีการใช้ผิวของปลาฉลามแทนกระดาษทราย เดิมกระดาษทรายรู้จักกันในชื่อ *กระดาษแก้ว* เนื่องจากใช้กากของแก้วเป็นส่วนประกอบ (มิใช่กระดาษแก้วในปัจจุบัน)

เกล็ดหยาบบนฟอสซิลของปลาซีลาแคนท์ (Coelacanth) ซึ่งเป็นปลาดึกดำบรรพ์ที่เกือบจะสูญพันธุ์ เคยถูกใช้เป็นกระดาษทรายโดยชนพื้นเมืองในประเทศคอโมโรส

กระดาษทรายถูกผลิตขึ้นด้วยเครื่องจักรเป็นครั้งแรกโดยบริษัทของจอห์น โอคีย์ (John Oakey) ในลอนดอนเมื่อ พ.ศ. 2376 (ค.ศ. 1833) ซึ่งได้พัฒนาเทคนิคและกระบวนการยึดติดของสารขัดถูสำหรับการผลิตในปริมาณมาก ส่วนกระบวนการผลิตกระดาษทรายด้วยเครื่องจักรได้รับการจดสิทธิบัตรในสหรัฐอเมริกาเมื่อ 14 มิถุนายน พ.ศ. 2377 (ค.ศ. 1834) โดยไอแซก ฟิสเชอร์ จูเนียร์ (Isaac Fischer Jr.) จากเมืองสปริงฟิลด์ รัฐเวอร์มอนต์

ในปี พ.ศ. 2459 (ค.ศ. 1916) สามเอ็ม (3M) ได้คิดค้นกระดาษทรายกันน้ำภายใต้ยี่ห้อ Wetordry™ และการใช้งานครั้งแรกนั้นเพื่อตกแต่งการทาสี

## อ้างอิง

* Vauxhall society John Oakey 

หมวดหมู่:ผลิตภัณฑ์กระดาษ
หมวดหมู่:งานไม้
ประยูร จรรยาวงษ์

**ประยูร จรรยาวงษ์** (17 พฤศจิกายน พ.ศ. 2458 - 3 ธันวาคม พ.ศ. 2535) นักเขียนการ์ตูนฉายา *"ราชาการ์ตูนไทย"* ผู้ให้กำเนิดตัวการ์ตูน *"นายศุขเล็ก"* ตัวการ์ตูนลิเกล้อเลียนบุคลิกของนักมวยชื่อดัง สุข ปราสาทหินพิมาย และการ์ตูนชุดขบวนการแก้จน (ได้รับการแนะนำให้เป็น 1 ในหนังสือดี 100 เล่มที่คนไทยควรอ่าน) นอกจากนี้ยังเป็นเจ้าของรางวัลชนะเลิศการประกวดเขียนภาพการ์ตูนของโลก ที่ประเทศสหรัฐอเมริกา เมื่อปี พ.ศ. 2503 จากผลงานชื่อ *"[[การทดลองระเบิดปรมาณูลูกสุดท้าย]]" (The Last Nuclear Test)* และรางวัลแมกไซไซ สาขาวารสารศาสตร์ วรรณกรรม และศิลปะการสื่อสารเชิงสร้างสรรค์ ในปี พ.ศ. 2514 เขามีบทบาทในการวาดการ์ตูนล้อเลียน 3 ทรราช และเข้าร่วมชุมนุมในเหตุการณ์ 14 ตุลา

## ประวัติการศึกษา
**ศึกษาขั้นต้น**
* โรงเรียนอัสสัมชัญ

**มัธยมศึกษา**
* โรงเรียนวัดราชาธิวาส 
* โรงเรียนเบญจมบพิตร หรือ โรงเรียนมัธยมวัดเบญจมบพิตร ในปัจจุบัน

## อ้างอิง

## แหล่งข้อมูลอื่น
* ประวัติของประยูร จรรยาวงษ์
* BIOGRAPHY of Prayoon Chanyavongs,  The 1971 Ramon Magsaysay Award for Journalism, Literature and Creative Communication Arts

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:บุคคลจากโรงเรียนอัสสัมชัญ
หมวดหมู่:นักวาดการ์ตูนไทย
หมวดหมู่:หนังสือพิมพ์ไทยรัฐ
หมวดหมู่:ผู้ได้รับรางวัลแมกไซไซ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ซ่าเอ่อเฮอ

**ซ่าเอ่อเฮอ** เป็นการเต้นรำหน้าศพของชนชาติถู่เจียในประเทศจีน การเต้นแบบนี้มาจากการเต้นรำสู้รบและพิธีเซ่นไหว้ของบรรพบุรุษ  โดยคำว่า "ซ่าเอ่อเฮอ" เป็นคำที่สอดแทรกอยู่ระหว่างบรรทัด เพลงแต่ละตอนก็ต้องมีคำๆนี้ จึงเรียกการเต้นรำนี้ว่า"ซ่าเอ่อเฮอ"" และท่วงท่าการเต้นจะดูบึกบึนและมีพลังยิ่ง และเป็นท่าที่เลียนแบบยาก

## อ้างอิง
*เล่าเรื่อง"ซาเอ่อเฮอ" การเต้นรำหน้าศพของชนชาติถู่เจีย

หมวดหมู่:การเต้นรำ
หมวดหมู่:วัฒนธรรมจีน
วิษณุ

**วิษณุ** สามารถหมายถึง
* พระวิษณุ เทพในศาสนาฮินดู
* เทศกาลวิษณุ เทศกาลฉลองปีใหม่ของชาวฮินดูในรัฐเกรละ ประเทศอินเดีย
เค็นจิ นางาอิ

**เค็นจิ นางาอิ** () เป็นนักข่าวชาวญี่ปุ่น จากสำนักข่าว AFP 

## การเสียชีวิต
นายเค็นจิได้เดินทางไปทำข่าวเหตุการณ์ประท้วงในประเทศพม่าตั้งแต่วันอังคารที่ 25 กันยายน พ.ศ. 2550 จนกระทั่งวันที่ 27 กันยายน พ.ศ. 2550 ขณะที่เขาทำข่าวประท้วงในย่างกุ้งอยู่นั้น ทหารพม่าได้ยิงปืนทำร้ายนายนางาอิจนเสียชีวิต

## แหล่งข้อมูลอื่น
* เค็นจิ นางาอิ ถูกทหารพม่ายิงจนถึงแก่ชีวิต (วิดีโอ)

หมวดหมู่:นักข่าวชาวญี่ปุ่น
หมวดหมู่:นักถ่ายภาพชาวญี่ปุ่น
หมวดหมู่:เหยื่อฆาตกรรมชาวญี่ปุ่น
หมวดหมู่:เสียชีวิตจากอาวุธปืน
หมวดหมู่:บุคคลจากจังหวัดเอฮิเมะ
อับดุล กลาม

**ดร. เอ. พี. เจ. อับดุล กลาม** () หรือ **อวุล ปกีร์ ไชนุลาบดีน อับดุล กลาม** () () เกิดเมื่อวันที่ 15 ตุลาคม พ.ศ. 2474 ประธานาธิบดีคนที่ 11 ของประเทศอินเดีย ช่วง 27 กรกฎาคม พ.ศ. 2545 – 25 กรกฎาคม พ.ศ. 2550 ได้รับการยกย่องว่าเป็น "บิดาแห่งจรวดและขีปนาวุธ" และ "นักปราชญ์ผู้ยิ่งใหญ่" 

อัตชีวประวัติ ได้ถูกทำเป็นหนังสือ “ปีกแห่งไฟ”  เขาเกิดมาจากครอบครัวเจ้าของเรือที่มีการศึกษาน้อย และได้เป็นเป็นนักวิทยาศาสตร์แห่งกระทรวงกลาโหม

## อ้างอิง

หมวดหมู่:ประธานาธิบดีอินเดีย
หมวดหมู่:ชาวทมิฬ
หมวดหมู่:มุสลิมชาวอินเดีย
หมวดหมู่:บุคคลจากรัฐทมิฬนาฑู
อิบราฮิม กัมบารี

**อิบราฮิม กัมบารี** (Ibrahim Gambari) เกิดเมื่อวันที่ 24 พฤศจิกายน ค.ศ. 1944 ทูตพิเศษสหประชาชาติว่าด้วยพม่าและอิรัก  เป็นชาวไนจีเรีย จบการศึกษาขั้นสูงสุดจาก ลอนดอน สกูลออฟอีคอนอมิกส์ ประเทศอังกฤษ และปริญญาเอกด้านรัฐศาสตร์จากมหาวิทยาลัยโคลัมเบียในนิวยอร์ก สหรัฐอเมริกา จากนั้นได้เป็นรัฐมนตรีต่างประเทศของประเทศไนจีเรีย และเป็นเจ้าหน้าที่ระดับสูงของสหประชาชาติ ตั้งแต่ปี ค.ศ. 1999 และดำรงตำแหน่งทูตพิเศษสหประชาชาติประจำอังโกลา ที่ปรึกษาการทูตพิเศษประจำแอฟริกา ก่อนเข้าดูแลสำนักการเมือง  

## อ้างอิง
* อิบราฮิม กัมบารี ทูตพิเศษสหประชาชาติ โดย มติชน)

หมวดหมู่:สหประชาชาติ
หมวดหมู่:บุคคลจากรัฐควารา
หมวดหมู่:นักการทูตชาวไนจีเรีย
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
จอห์น โธมัส

**จอห์น โธมัส** (1 มีนาคม พ.ศ. 2369 - 29 มีนาคม พ.ศ. 2456) เป็นนักประพันธ์เพลงและนักฮาร์ปชาวเวลช์ โดยใช้นามสมมติตามแบบฉบับบาร์ดิคว่า **เพนเคิร์ดด์ กวาเลีย** นอกจากนี้เขายังเป็นอาจารย์สอนที่วิทยาลัยดนตรีหลวง (Royal College of Music) และโรงเรียนดนตรีกิลด์ฮอลล์ในกรุงลอนดอน และยังเป็นมือฮาร์ปประจำในสมเด็จพระราชินีวิคตอเรียอีกด้วย

หมวดหมู่:ชาวเวลช์
ช่องแคบอังกฤษ

[thumbnail|250px|ช่องแคบจาก[อวกาศ]]
**ช่องแคบอังกฤษ** () เป็นช่องแคบในมหาสมุทรแอตแลนติกที่แยกระหว่างเกาะบริเตนใหญ่กับแผ่นดินทวีปยุโรป โดยระยะทางของช่องแคบเริ่มตั้งแต่ฝรั่งเศสทางตอนเหนือไปจนถึงทะเลเหนือที่อยู่ในมหาสมุทรแอตแลนติกเช่นกัน โดยช่องแคบมีความยาวประมาณ 560 กิโลเมตร และมีความกว้างที่แตกต่างกันระหว่าง 240 กิโลเมตรซึ่งกว้างที่สุด จนไปถึงส่วนที่แคบที่สุดที่มีความกว้างเพียง 34 กิโลเมตรบริเวณช่องแคบโดเวอร์ ช่องแคบอังกฤษถือเป็นทะเลน้ำตื้นที่เล็กที่สุดในบริเวณไหล่ทวีปยุโรป โดยครอบคลุมพื้นที่เพียง 75,000 ตารางกิโลเมตร เท่านั้น

## ลักษณะทางภูมิศาสตร์
ส่วนใหญ่แล้ว ความยาวของช่องแคบมักถูกกำหนดให้เริ่มตั้งแต่แลนด์สเอนด์และเกาะอูชงที่อยู่ตรงสุดช่องแคบฝั่งตะวันตก ไปจนถึงช่องแคบโดเวอร์ที่อยู่สุดฝั่งตะวันออก ช่องแคบโดเวอร์ยังเป็นบริเวณที่แคบที่สุดของช่องแคบอังกฤษ ในขณะที่บริเวณที่กว้างที่สุดอยู่ระหว่างอ่าวไลม์และอ่าวแซงมาโลที่ตั้งอยู่ใกล้จุดระหว่างกลางของช่องแคบ ช่องแคบมีระดับน้ำทะเลที่ค่อนข้างตื้น ด้วยความลึกเฉลี่ยประมาณ 120 เมตร เมื่อวัดจากบริเวณที่กว้างที่สุด ซึ่งลดลงมาเหลือประมาณ 45 เมตร เมื่อวัดจากบริเวณระหว่างเมืองโดเวอร์และกาเล ซึ่งจากบริเวณนี้ไปทางตะวันออก น้ำทะเลตื้นลงจนมีความลึกเพียงแค่ 26 ม. เมื่อวัดจากบริเวณบรอดโฟร์ทีนส์ที่ในสมัยก่อนประวัติศาสตร์เคยเป็นสะพานดินระหว่างแองเกลียตะวันออกกับบริเวณที่ราบลุ่มในยุโรป


อังกฤษ
หมวดหมู่:ภูมิศาสตร์ยุโรป
หมวดหมู่:ภูมิศาสตร์อังกฤษ
หมวดหมู่:ภูมิศาสตร์ฝรั่งเศส
หมวดหมู่:ช่องแคบในมหาสมุทรแอตแลนติก
หม่อมราชวงศ์ยงสวาสดิ์ กฤดากร

**หม่อมราชวงศ์ยงสวาสดิ์ กฤดากร** อดีตรองผู้อำนวยการสำนักงานทรัพย์สินส่วนพระมหากษัตริย์ เกิดเมื่อวันที่ 2 กุมภาพันธ์ พ.ศ. 2471 เป็นโอรสของ หม่อมเจ้าเสริมสวาสดิ์ กฤดากร (11 พฤษภาคม พ.ศ. 2441 - 12 ธันวาคม พ.ศ. 2483) กับ หม่อมหลวงแส กฤดากร (สกุลเดิม สนิทวงศ์; 24 พฤษภาคม พ.ศ. 2447 - 25 สิงหาคม พ.ศ. 2523 โดยมีศักดิ์เป็นพี่ของ หม่อมหลวงบัว กิติยากร พระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)

โดยหม่อมเจ้าเสริมสวาสดิ์ กฤดากร เป็นพระโอรสใน พระเจ้าบรมวงศ์เธอ กรมพระนเรศรวรฤทธิ์ ต้นราชสกุลกฤดากร ผู้เป็นพระราชโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดากลิ่น ประสูติแด่หม่อมเจิม (2 กรกฎาคม พ.ศ. 2424 - 3 ธันวาคม พ.ศ. 2491)

## ครอบครัว
หม่อมราชวงศ์ยงสวาสดิ์ กฤดากร สมรสเมื่อวันที่ 13 มีนาคม พ.ศ. 2504 กับ ท่านผู้หญิงวิยะฎา กฤดากร ณ อยุธยา (นามสกุลเดิม ราชวัลลภานุสิษฐ์) (13 มิถุนายน พ.ศ. 2473 - 19 กันยายน พ.ศ. 2540) ซึ่งเป็น นางสนองพระโอษฐ์ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่เสียชีวิตจากอุบัติเหตุเฮลิคอปเตอร์ผู้ตามเสด็จตกที่จังหวัดนราธิวาส มีบุตรธิดาคือ 

* หม่อมหลวงปิยาภัสร์ ภิรมย์ภักดี สมรสกับ นายจุตินันท์ ภิรมย์ภักดี ทายาทของนายจำนงค์ ภิรมย์ภักดี และคุณหญิงสุภัจฉรี ภิรมย์ภักดี มีบุตร 3 คนคือ จิตภัสร์ กฤดากร นันทญา ภิรมย์ภักดี และร้อยโท ณัยณพ ภิรมย์ภักดี
* หม่อมหลวงชโยทิต กฤดากร สมรสกับ มนทกานติ์ กฤดากร ณ อยุธยา (นามสกุลเดิม ปราโมช ณ อยุธยา) บุตรสาวของ หม่อมหลวงอัศนี ปราโมช และท่านผู้หญิงวราพร ปราโมช ณ อยุธยา มีบุตรชาย 1 คนคือ ปิยกร กฤดากร ณ อยุธยา

## ถึงแก่อนิจกรรม
หม่อมราชวงศ์ยงสวาสดิ์ กฤดากร ถึงแก่อนิจกรรมด้วยโรคหัวใจวายเฉียบพลัน เมื่อวันที่ 29 พฤศจิกายน พ.ศ. 2552 สิริอายุ 82 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพเมื่อวันที่ 27 มีนาคม พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:หม่อมราชวงศ์
หมวดหมู่:ราชสกุลกฤดากร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ดีเซมเบอร์ (วงดนตรี)

**ดีเซมเบอร์** () วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม  ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม

หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ", "อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง

## ผลงาน
# ลัทธิซาตาน (1994) สังกัด: จุติภูติ เรคคอร์ดส   
# วินาศกรรม (1995) สังกัด: จุติภูติ เรคคอร์ดส
# บาป (1997) สังกัด: โซนี่ มิวสิก  
# คลั่ง (1998) สังกัด: โซนี่ มิวสิก   
# Naturalism (2005) สังกัด: สนามหลวงการดนตรี/จีเอ็มเอ็ม แกรมมี่
# Spiritual Leader (2011) สังกัด: Distortion Group
# Crisis (2014) สังกัด: Distortion Group

## จุดยืนทางการเมือง
ภัทร ชุมทอง (นามเดิม สยาม ชุมทอง) หรือ ต้น มือกีตาร์ของวง ให้สัมภาษณ์ว่า เคยเข้าร่วมชุมนุม กปปส. และเทิดทูนสถาบันกษัตริย์อย่างสุดโต่ง แต่ภายหลังได้หันไปร่วมการประท้วงในประเทศไทย พ.ศ. 2563–2564 และเรียกร้องการปฏิรูปสถาบันกษัตริย์ 

## อ้างอิง

หมวดหมู่:กลุ่มดนตรีเฮฟวีเมทัลสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
นิพนธ์ เสงี่ยมศักดิ์

**นิพนธ์ เสงี่ยมศักดิ์** เกิดวันที่ 4 มกราคม พ.ศ. 2499 ที่ จังหวัดนครราชสีมา รู้จักกันดีในชื่อ *"นิค ขายหัวเราะ"* นักเขียนการ์ตูนไทยชื่อดังในสังกัดสำนักพิมพ์บรรลือสาส์น มีผลงานการ์ตูนประจำอยู่ในนิตยสารขายหัวเราะและมหาสนุกตั้งแต่ยุคบุกเบิกจนถึงปัจจุบันเป็นเวลานานกว่า 25 ปี คาแรคเตอร์ของนิพนธ์ เสงี่ยมศักดิ์ในการ์ตูน มีลักษณะคล้ายเค้าหน้าจริง ไว้ผมบ๊อบยาวแสกกลาง และอ้วนลงพุง มักปรากฏเป็นตัวเดินเรื่องในการ์ตูนแก๊กทั้งแบบช่องเดียวจบและสามช่องจบทั้งนี้ นิพนธ์ยังได้ใช้คาแรคเตอร์ของเขาเองเป็นตัวละครหลักในการ์ตูนเรื่องสั้นของเขาเองด้วย ได้แก่ การ์ตูนชุด "คนอลเวง" และ "พีพีไอ้ตี๋ซ่า"

ในการ์ตูนแก๊กต่างๆ ของนิค และการ์ตูนเรื่องสั้นบางชุด นิพนธ์จะเขียนตัวการ์ตูนของเขาเป็นตัวเดินเรื่องหรือแทรกเป็นตัวประกอบอยู่ในการ์ตูนของเขาเสมอ โดยมีลักษณะคล้ายเค้าหน้าจริงและอ้วนลงพุง เขาได้เปิดเผยว่าได้รับแนวคิดในการเขียนการ์ตูนต่างๆมาจากการดูโทรทัศน์ แล้วประมวลผลออกมาเป็นผลงานในแบบของตัวเอง รวมถึงในปัจจุบัน เขายังได้รับไอเดียจากอินเทอร์เน็ตมาประกอบการเขียนด้วยเช่นกัน

## ผลงาน
* ค่าของตน (ตีพิมพ์ครั้งแรกในนิตยสารมหาสนุก เมื่อปี พ.ศ. 2528)
* เรียกข้าว่าพญายม (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารเบบี้)
* คนอลเวง (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารหนูจ๋า)
* เพื่อนซี้ 24 น. (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารหนูจ๋า)
* พีพีไอ้ตี๋ซ่า (ตีพิมพ์ครั้งแรกในนิตยสารมหาสนุก ภายหลังได้ตีพิมพ์ซ้ำในนิตยสารหนูจ๋า)
* รู้ไว้ใช่ว่า (ลงในเบบี้)
* พี่NickyคือProกอล์ฟ! (การ์ตูน 3 ช่องจบ)

## ผลงานพิเศษ
* ได้รับรางวัลโทรทัศน์ทองคำสาขารายการตลกประจำปี 2532
* ได้รับรางวัลเมขลาประเภทรายการตลกประจำปี 2533
* ได้รับรางวัลประกวดแต่งนิทานดนตรีจากสำนักงานส่งเสริมและประสานงานเยาวชนแห่งชาติ

## อ้างอิง

## แหล่งข้อมูลอื่น
*  นิค ขายหัวเราะ....“ผมเขียนการ์ตูนเดือนละร้อยกว่าหน้า”  (บทสัมภาษณ์จากเว็บไซต์สำนักพิมพ์ประพันธ์สาส์น)
* เฟซบุ้คส่วนตัวของนิพนธ์

หมวดหมู่:นักวาดการ์ตูนไทย
หมวดหมู่:บรรลือสาส์น
หมวดหมู่:ศิลปินจากจังหวัดนครราชสีมา
หมวดหมู่:บุคคลจากโรงเรียนอัสสัมชัญนครราชสีมา
แอมไฟน์

**แอมไฟน์** () คือกลุ่มศิลปินไทยประกอบด้วยสมาชิก 4 คน คือ ฝ้าย - ณัฐหทัย แสงเพชร (ขับร้อง) แจ็ค - พงษ์ศิลป์ โกมลทัต (กลอง) เน - เนติ สุวรรณจินดา (เบส) และ มอน - ภมร จุฑาพันธุ์ (กีต้าร์) ได้ออกผลงานอัลบั้มแรกในปี 2005 ชุด  am fine และ Hi-fine เมื่อปี 2006 และออกผลงานชุดที่ 3 ชื่อว่า Am Fine Day 
## ผลงานเพลง
### อัลบั้มปกติ

#### เพลงประกอบละคร
; ฝ้าย
* ไฟลวง Ost. ไฟลวง

## ผลงานพิธีกร
**ออนไลน์** 
* พ.ศ. 25 ทางช่อง YouTube:FAIIAMFINE OFFICIAL

## อ้างอิง

## แหล่งข้อมูลอื่น

หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:ยูทูบเบอร์ชาวไทย
โอลิมปิกฤดูร้อน 1988

**มหกรรมกีฬาโอลิมปิกฤดูร้อนครั้งที่ 24 ประจำปี ค.ศ. 1988 (พ.ศ. 2531)** (; ) เป็นการแข่งขันกีฬาโอลิมปิกฤดูร้อนครั้งที่ 24 จัดขึ้น ณ กรุงโซล สาธารณรัฐเกาหลี ระหว่างวันที่ 2 กันยายน ถึง 18 กันยายน พ.ศ. 2531

## การเสนอตัวเป็นเจ้าภาพ
โซลได้รับคัดเลือกให้เป็นเมืองเจ้าภาพจัดมหกรรมกีฬาโอลิมปิกในการประชุมคณะกรรมการโอลิมปิกสากล สมัยที่ 84 ณ บาเดิน-บาเดิน ประเทศเยอรมนีตะวันตก เมื่อวันที่ 30 กันยายน พ.ศ. 2524

## ประเทศที่เข้าร่วมแข่งขัน
thumb|right|300px|แผนที่แสดงประเทศที่เข้าร่วมแข่งขัน

*  นอกจากนี้ยังได้เข้าร่วมในพิธีเปิดและพิธีปิดการปรากฏตัวครั้งแรกของการทำเครื่องหมายที่กีฬาโอลิมปิก แต่มีส่วนประกอบของคณะผู้แทนเพียงคนเดียวว่ายน้ำอย่างเป็นทางการ

## ตราสัญลักษณ์โอลิมปิกปี 1988

ตราสัญลักษณ์โอลิมปิกปี 1988เป็นลายผ้าฮันบกและตราห้าห่วง
* ลายผ้าฮันบก หมายถึง ชุดฮันบกซึ่งเป็นชุดประจำชาติของเกาหลี

## ชนิดกีฬาที่แข่งขัน

### กีฬาสาธิต
* 
* 
*  
*  (หญิง)
* 
*  (กรีฑา)

## สรุปเหรียญการแข่งขัน

:ตารางสรุปเหรียญรางวัล 10 อันดับแรก

## อ้างอิง

 

โอลิมปิกฤดูร้อน 1988
หมวดหมู่:โอลิมปิกในประเทศเกาหลีใต้
หมวดหมู่:การคว่ำบาตรกีฬานานาชาติ
ซันเอาท์เทจ

**ซันเอาท์เทจ** (sun outage) เป็นปรากฏการที่เกิดขึ้นโดยธรรมชาติ เมื่อโลก ดาวเทียม และดวงอาทิตย์ โคจรมาอยู่ในแนวเส้นตรงเดียวกัน ทำให้จานสายอากาศของสถานีภาคพื้นดิน รับสัญญาณจากดวงอาทิตย์(ที่เป็นแหล่งกำเหนิดคลื่นแม่เหล็กไฟฟ้าที่มีกำลังงานขนาดมหาศาล) ซึ่งจะผลิตสัญญาณทุกย่านความถี่ เกิดขึ้นเป็นสัญญาณรบกวน ปะปนเข้ามากับสัญญาณสื่อสารข้อมูล ที่สถานีภาคพื้นดินนั้นๆรับจากดาวเทียม ทำให้สถานีสื่อสารภาคพื้นดิน ไม่สามารถติดต่อสื่อสารได้อย่างถูกต้อง ซึ่งเหตุการณ์ sun outage จะเกิดขึ้นปีละ 2 ครั้ง แต่ละครั้งจะใช้เวลานาน 5-10 วัน วันละประมาณ 15 นาที และการเกิดปรากฏการ sun outage นี้จะเกิดกับสถานีดาวเทียมที่ติดตั้งในพื้นที่ต่างๆ ไม่พร้อมกันขึ้นอยู่กับตำแหน่งของสถานีภาคพื้นดินบนพื้นโลก 

sun outage จะเกิดประมาณเดือนกันยายน และตุลาคมของทุกปี บางทีอาจเกิดเดือนอื่นๆก็ได้ ซึ่งสามารถทำการคำนวณเพื่อคาดการณ์วัน และเวลาที่จะเกิดล่วงหน้าได้อย่างแม่นยำ การคำนวณนี้เป็นหน้าที่ของผู้ให้บริการ เช่นดาวเทียม 

เมื่อเกิดเหตุการณ์นี้ จะทำให้เครื่องรับดาวเทียม ชิปไปชิปมา ไฟสัญญาณ ซิ้งค์ จะกะพริบๆ เสียงจะดังขาดๆหายๆ แล้วเสียงก็จะหายไป ปล่อยไว้ประมาณ 15 นาที เมื่อมุมของโลก เคลื่อนที่ผ่านแนวเส้นตรงกับดวงอาทิตย์ ก็จะรับสัญญาณได้ตามปกติ

หมวดหมู่:ปรากฏการณ์ของดวงอาทิตย์
หมวดหมู่:การแพร่สัญญาณ
ฮอกกี้

thumb|200px|ฮอกกี้เล่นในสนาม

**ฮอกกี้** () เป็นกีฬาแข่งขันกันระหว่าง 2 ทีม มีผู้เล่นฝ่ายละ 11 คน โดยการตีลูกบอล ที่มีลักษณะกลม แข็ง ที่เรียกว่า ลูกพัค (puck) ให้เข้าโกลด์ตะข่ายของฝั่งตรงกันข้าม โดยจะให้ลูกบอลถูกส่วนหนึ่งส่วนใดของร่างกายไม่ได้ เว้นผู้รักษาประตูที่มีสิทธิใช้เท้าเตะและมือปัดลูกบอลได้แต่ก็เฉพาะในเขตที่ยิงประตูเท่านั้น การยิงประตูที่ถือว่าได้ประตูต้องเป็นการยิงจากภายในเขตประตู คือภายในเขต 16 หลา โดยมีเส้นโค้งเป็นเครื่องหมาย เรียกกันเป็นที่เข้าใจว่าหัวกะโหลก คือจะต้องพาลูกเข้าไปยิงประตูภายในหัวกะโหลกนั้น

## ประวัติ
ฮอกกี้เป็นกีฬาเก่าแก่ที่มีประวัติความเป็นมายาวนาน แต่ไม่ปรากฏหลักฐานที่แน่ชัดว่ากีฬาประเภทนี้เริ่มมาจากประเทศใดก่อน มีหลักฐานภาพวาดอียิปต์โบราณเก่าแก่ 4000 ปีที่มีลักษณะคล้ายกีฬาฮอกกี้ และอีกหลักฐานประมาณ 44 ปี ก่อนคริสต์ศักราช พบหลักฐานโดยชาวกรีก-โรมัน สมัยโบราณได้เล่นกีฬานี้กันอยู่แล้ว อุปกรณ์การเล่นและวิธีเล่นคล้ายคลึงกับการเล่นฮอกกี้ในสมัยปัจจุบัน แต่แตกต่างกันที่ไม้ตีฮอกกี้สมัยกรีกและโรมันจะสั้นกว่าในปัจจุบัน ลูกบอลสมัยนั้นทำด้วยหนัง ภายในอัดด้วยขนสัตว์ 

ต่อมากีฬาฮอกกี้ได้แพร่หลายเข้าไปในประเทศอังกฤษ ช่วงแรกได้เข้าสู่โรงเรียนประถม และเริ่มมีการเปิดคลับแรกในปี พ.ศ. 2392 ที่ Blackheath ใน south-east ลอนดอน และมีประชาชนสนใจอย่างจริงจังในศตวรรษที่ 19 

การเล่นฮอกกี้สมัยปัจจุบันมีอยู่ 2 ชนิดคือ ฮอกกี้ที่เล่นกันบนสนามหญ้าและฮอกกี้ที่เล่นกันบนลานน้ำแข็ง (Indoor Hockey หรือ Shake Hockey หรือ Ice Hockey) ต่อมาในประเทศอังกฤษ ประมาณปี พ.ศ. 2428 ได้จัดให้มีการแข่งขันประเภทหญิงขึ้นระหว่างมหาวิทยาลัยออกซ์ฟอร์ดกับเคมบริดจ์ ในปี พ.ศ. 2444 กีฬาฮอกกี้ได้แพร่เข้าไปในประเทศสหรัฐอเมริกา โดยสุภาพสตรีชาวอังกฤษชื่อ Constance Applebee โดยได้ให้คำแนะนำในการเล่นระหว่างปิดภาคฤดูร้อนที่มหาวิทยาลัยฮาร์วาร์ด และหลังจากนั้นมาฮอกกี้จึงเป็นที่นิยมในหมู่สุภาพสตรีเป็นอย่างมาก

ต่อมาในปี พ.ศ. 2465 ประเทศสหรัฐอเมริกาได้ก่อตั้งสมาคมขึ้นโดยใช้ชื่อว่าสมาคมฮอกกี้แห่งสหรัฐอเมริกา และได้มีการปรับปรุงพัฒนาให้เจริญก้าวหน้าขึ้นจนถึงระดับชาติ ในช่วงแรกได้รับความนิยมเล่นเฉพาะในหมู่สตรีเท่านั้น ต่อมาเมื่อกีฬาประเภทนี้ได้บรรจุไว้ในการแข่งขันกีฬาโอลิมปิกซึ่งมีการแข่งขันเฉพาะชายเท่านั้น

ในสหรัฐอเมริกามีการก่อตั้งสมาพันธ์กีฬาฮอกกี้หญิงระหว่างประเทศขึ้นในปี พ.ศ. 2475 และได้จัดให้มีการแข่งขันทุก ๆ 3 ปี โดยสหรัฐอเมริกาได้ส่งทีมเข้าร่วมการแข่งขันตั้งแต่ปี พ.ศ. 2476 เป็นต้นมา และสหรัฐอเมริกาได้จัดตั้งสมาคมฮอกกี้ชายขึ้นในเวลาต่อมา

## ดูเพิ่ม
* Field hockey
* ฮอกกี้ชิงแชมป์โลก
* ฮอกกี้น้ำแข็ง

## อ้างอิง
* 17 ยอดทีมรุ่นจิ๋วพร้อมปะทะฝีมือ ศึกไทยแลนด์ไอซ์ฮอกกี้ siamsport.co.th
* สร้างประวัติศาสตร์!ไอซ์ฮอกกี้หนุ่มเลื่อนชั้นสู่เวิลด์แชมเปี้ยนชิพ ด.2 siamsport.co.th